Ինքնասուն օրգանիզմներ

Ինքնասուն օրգանիզմներ, ավտոտրոֆ օրգանիզմներ (ավտո և հուն τρόφη-սնունդ), օրգանիզմներ, որոնք կյանքի համար անհրաժեշտ օրգանական նյութերը սինթեզում են անօրգանական նյութերից։ Ինքնասուն օրգանիզմներ են բարձրակարգ բույսերը, ջրիմուռները, որոշ բակտերիաներ։ Ինքնասուն օրգանիզմների ստեղծած օրգանական նյութերը չեն կարող սինթեզվել մարդու և համարյա բոլոր կենդանիների կողմից։ Ինքնասուն օրգանիզմներ լինում են ֆոտոսինթեզողներ, որոնք օրգանական նյութերի սինթեզի համար օգտագործում են պարզ միացություններ՝CO2-ը, ջուրը և արևի էներգիան։ Քեմոսինթեզողները օրգանական նյութերը սինթեզում են հանքային նյութերից որոշ քիմիական միացությունների օքսիդացումից առաջացած էներգիայի հաշվին։ Ինքնասուն օրգանիզմները կարևոր դեր ունեն բնության մեջ նյութերի շրջանառության պրոցեսներում։

Օրգանիզմներ